Defineret term Afsnit i TSI'en Definition

Actual point (RP)/Praktischer Herzpunkt/Pointe de cœur/Faktisk hjertespids 4.2.6.2 Hjertespidsens fysiske endepunkt. Figur 2 viser det geometriske forhold mellem den faktiske og den teoretiske hjertespids.

Alert limit/Auslösewert/Limite d’alerte/Grænseværdi for vedligeholdelse 4.2.9.1 Hvis denne grænseværdi overskrides, skal fejlen undersøges og tages i betragtning ved den regelmæssige, planlagte sporvedligeholdelse.

Axle load/Achsfahrmasse/Charge à l’essieu/Akseltryk 4.2.2, 4.2.7.1 Summen af de statiske lodrette hjulkræfter, som påføres sporet af et hjulsæt eller et par uafhængige hjul, divideret med tyngdeaccelerationen.

Cant/Überhöhung/Dévers de la voie/Overhøjde 4.2.5.2 4.2.5.3 4.2.9.4 Højdeforskellen mellem sporets to skinnestrenge målt på skinnehovedernes centerlinjer.

Cant deficiency/Überhöhungsfehlbetrag/Insuffisance de devers/Overhøjdeunderskud 4.2.5.4 Forskellen mellem den foreliggende overhøjde og fuldt afbalanceret overhøjde.

Common crossing/Starres Herzstück/Coeur de croisement/Hjertestykke 4.2.6.2 Den komponent i et sporskifte, der gør det muligt for to skinner at skære hinanden. Den består af en hjertespids og to vingeskinner.

Core TEN Line/TEN Strecke des Kernnetzes/Ligne du RTE déclarée corridor/TEN-hovedstrækning 4.2.1, 7.2, 7.3 En TEN-strækning, som en medlemsstat har udpeget som en vigtig delstrækning i en international korridor i Europa.

Crosswind/Seitenwind/Vents traversiers/Sidevind 4.2.11.5 Kraftige vindstød på tværs af sporet, som kan forringe sikkerheden for kørende tog.

Degraded operation/Gestörter Betrieb/Exploitation degradée/Drift med trafikale restriktioner 4.4.2 Nedsat drift som følge af en uforudset hændelse, der forhindrer normal togdrift.

Design value/Planungswert/Valeur de conception/Projekteringsværdi 4.2.4.4, 4.2.5.2, 4.2.5.4.2, 4.2.5.5.1, 4.2.5.7.2, 4.2.9.4, 4.2.6.2, 4.2.6.3 Den teoretiske værdi, der benyttes i projekteringen, hvortil der i praksis skal lægges tolerancer af hensyn til fremstilling, byggeri og anlæg samt vedligeholdelse.

Distance between track centres/Gleisabstand/Entraxe de voies/Sporafstand 4.2.4.2 Afstand mellem punkter på sporenes centerlinjer for to sideløbende spor målt parallelt med SO-planet for referencesporet, dvs. det spor, hvis overhøjde er mindst.

Diverging track/Zweiggleis/Voie déviée/Afvigende spor 4.2.5.4.2 I et sporskifte, en togvej, der afgrenes fra stamsporet.

Dynamic lateral force/Dynamische Querkraft/Effort dynamique transversal/Dynamisk, tværgående kraft 4.2.7.3 Summen af de dynamiske kræfter, som et hjulsæt påfører sporet i tværgående retning.

Earthworks/Erdbauwerke/Ouvrages en terre/Jordkonstruktioner 4.2.8.2, 4.2.8.4 Konstruktioner af jord, eller som holder på jordtryk, og som udsættes for jernbanetrafikale belastninger.

EN Line Category/EN Streckenklasse/EN Catégorie de ligne/EN-strækningskategori 4.2.2, 4.2.8.4, 7.5, Bilag E Resultatet af den kategoriseringsproces, som der redegøres for i EN 15528:2008, bilag A, og som i denne standard betegnes »Linjekategorier«. En kategori svarer til en given evne hos infrastrukturanlægget til at optage de lodrette belastninger fra køretøjer på strækninger eller delstrækninger i almindelig drift.

Equivalent conicity/Äquivalente Konizität/Conicité équivalente/Ækvivalent konicitet 4.2.5.5 Tangenten til keglevinklen for et hjulsæt med koniske hjul, hvis bevægelser på tværs i sporet har samme kinematiske bølgelængde som det givne hjulsæt har i ret spor og i cirkelbuer med stor radius.

Excess height of check rail/Radlenkerüberhöhung/Surélévation du contre rail/Overskydende højde på tvangsskinne 4.2.6.2. (g) Mål for, hvor meget tvangsskinnen ligger højere end SO-planet (se dimension 7 i figur 5 nedenfor).

Fixed nose protection/Leitweite/Cote de protection de pointe/Ledevidde 4.2.6.2 (b) Mål fra tvangsskinnens ledekant til kørekanten på den modstående hjertespids (se dimension 2 i figur 5 nedenfor).

Flangeway depth/Rillentiefe/Profondeur d’ornière/Sporrillens dybde 4.2.6.2. (f) Afstanden mellem SO-planet og bunden af sporrillen (se dimension 6 på figur 5 nedenfor).

Flangeway width/Rillenweite/Largeur d’ornière/Sporrillens bredde 4.2.6.2 (e) Afstanden mellem sporskiftets eller sporskæringens kørekanter og ledekanter (se dimension 5 i figur 5 nedenfor).

Free wheel passage at check rail/wing rail entry/Freier Raddurchlauf im Radlenker-Einlauf/Flügelschienen-Einlauf/Côte d’équilibrage du contre-rail/Fri hjulpassage ved indløb til tvangs- og vingeskinne 4.2.6.2 (d) Afstanden mellem tvangsskinnens ledekant og kørekanten på hjertespidsen hhv. vingeskinnens ledekant og kørekanten på den modsat liggende sideskinne, målt ved indløbet til tvangsskinnen hhv. vingeskinnen. (Se dimension 4 i figur 5 nedenfor). Indløbet til tvangsskinne eller vingeskinnen er det punkt, hvor hjulet i givet fald først vil berøre tvangsskinnen eller vingeskinnen.

Free wheel passage at crossing nose/Freier Raddurchlauf im Bereich der Herzspitze/Cote de libre passage dans le croisement/Fri hjulpassage gennem krydsningsparti 4.2.6.2 (c) Afstand mellem tvangsskinnens og vingeskinnens ledekanter (se dimension 3 i figur 5 nedenfor).

Free wheel passage in switches/Freier Raddurchlauf im Bereich der Zungen-vorrichtung/Côte de libre passage de l’aiguillage/Fri hjulpassage i tungeparti 4.2.6.2 (a) Afstanden mellem fraliggende tunges bagkant og modstående tunges kørekant (se dimension 1 i figur 5 nedenfor).

Gauge/Begrenzungslinie/Gabarit/Profilmål 4.2.2 En referencekontur med tilhørende beregningsregler, som gør det muligt at fastlægge et køretøjs ydre dimensioner (konstruktionsmål, læsseprofiler) og infrastrukturens indre dimensioner, som alle faste genstande skal holde sig uden for (fritrumsprofiler).

HBW/HBW/HBW/HBW 5.3.1.3 Den måleenhed for ståls hårdhed (ikke en SI-enhed), der er defineret i EN ISO 6506-1:2005 Metalliske materialer — Brinell hårdhedsprøvning. Del 1: Prøvningsmetode.

Immediate Action Limit/Soforteingriffsschwelle/Limite d’intervention immédiate/Grænseværdi for akutindgreb 4.2.9.1, 4.2.9.2, 4.2.9.3, 4.2.9.4 Hvis denne grænseværdi overskrides, skal der gribes ind øjeblikkeligt foranstaltninger for at nedsætte risikoen for afsporing til et acceptabelt niveau.

Infrastructure Manager/Betreiber der Infrastruktur/Gestionnaire de l'Infrastructure/Infrastrukturforvalter 4.2.5.5, 4.2.6.2, 4.2.9, 4.4.3, 4.5.2, 6.2.2.1, 6.2.4, 6.4 7.3.4, 7.5 Som defineret i artikel 2, litra h), i Europa-Parlamentets og Rådets direktiv 2001/14/EF af 26. februar 2001 om tildeling af jernbaneinfrastrukturkapacitet, opkrævning af afgifter for brug af jernbaneinfrastruktur samt sikkerhedscertificering (EFT L 75 af 15.3.2001, s. 29).

In service value/Wert im Betriebszustand/Valeur en exploitation/Driftsværdi 4.2.5.5.2 4.2.6.2 4.2.9.4 Parameterværdi målt for infrastruktur i drift.

Intersection point (IP)/Theoretischer Herzpunkt/Point d’intersection théorique/Teoretisk hjertespids 4.2.6.2 Det punkt i en krydsning, hvor skinnernes tangerende kørekanter ville skære hinanden ud for hjertestykket (se figur 2).

Intervention Limit/Eingriffsschwelle/Valeur d’intervention/Grænseværdi for fejlretning 4.2.9.1 Hvis denne grænseværdi overskrides, skal fejlen udbedres for at sikre, at grænseværdien for akutindgreb ikke nås inden næste kontrol.

Isolated defect/Einzelfehler/Défaut isolé/Punktfejl 4.2.9.1 4.2.9.2 En enkeltstående fejl i sporgeometrien.

Line speed/Streckengeschwindigkeit/Vitesse de la ligne/Strækningshastighed 4.2.2 Den største hastighed, som en strækning er dimensioneret til.

Maintenance file/Instandhaltungsdossier/Dossier de maintenance/Vedligeholdelsesmanual 4.5.1 De dele af den tekniske dokumentation, der omhandler tilstandsparametre og indgrebsgrænser og stiller krav til udførelsen af vedligeholdelsesarbejder.

Maintenance plan/Instandhaltungsplan/Plan de maintenance/Vedligeholdelsesplan 4.5.2 En serie dokumenter, der redegør for de procedurer for vedligeholdelse af infrastrukturen, som gælder hos en infrastrukturforvalter.

Main tracks/Hauptgleise/Voies principales/Hovedspor 4.2.4.3 Spor, som befares af tog som led i almindelig drift. Modsat sidespor, remiser, depotspor eller forbindelsesstrækninger.

Multi-rail track/Mehrschienengleis/Voie à multi écartement/Spor med flere køremuligheder 4.2.3.2, 4.2.6.3 Spor med mere end to skinner, hvor mindst to skinneparringer er konstrueret til at fungere som spor hver for sig, med eller uden forskellig sporvidde.

Nominal track gauge/Nennspurweite/Ecartement nominal de la voie/Nominel sporvidde 4.2.5.1 En enkelt værdi, som definerer sporvidden.

Normal service/Regelbetrieb/Service régulier/Normal drift 4.2.3.2 4.2.10.1 Jernbanedrift i henhold til køreplanen.

Other TEN Line/Weitere TEN Strecke/Autre ligne du RTE/Anden TEN-strækning 4.2.1, 7.2, 7.3 EN TEN-strækning, der ikke er en TEN-hovedstrækning.

Passive provision/Vorsorge für künftige Erweiterungen/Réservation pour extension future/Forberedelse til udbygning 4.2.10.1 Forberedelse af en senere fysisk udvidelse af en konstruktion (f.eks. forlængelse af perroner).

Performance Parameter/Leistungskennwert/Paramètre de performance/Ydeevneparameter 4.2.2 En parameter, der indgår i definitionen af TSI'ens strækningskategorier. Den anvendes som projekteringsgrundlag for dele af delsystemet Infrastruktur og til at beskrive en stræknings ydeevne.

Plain line/Freie Strecke/Voie courante/Almindeligt sporstykke 4.2.5.5 4.2.5.6 4.2.5.7 Et sporafsnit uden sporskifter eller sporskæringer.

Point retraction/Spitzenbeihobelung/Dénivelation de la pointe de coeur/Afrundet hjertespids 4.2.6.2. (b) Hjertespidsen i et fast krydsningsparti kan udformes, så den ikke følger den teoretiske referencelinje, der tangerer kørekanterne: Fra en vis afstand til krydsningspunktet kan hjertespidsens kørekanter være høvlet tilbage fra den teoretiske kørekantslinje og bort fra hjulflangen, således at kørekant og hjulflange ikke kommer i kontakt med hinanden. Denne situation er vist i figur 2.

Rail inclination/Schienenneigung/Inclinaison du rail/Skinnehældning 4.2.5.5 4.2.5.7 En vinkel, der definerer skinnehovedets indbyggede hældning i sporet i forhold til SO-planet (kørefladen), og som er lig med vinklen mellem skinnens symmetriakse (eller symmetriaksen på en tilsvarende symmetrisk skinne med samme skinnetværprofil) og et plan gennem skinnehovedernes overflade.

Rail pad/Schienenzwischenlage/Semelle sous rail/Mellemlægsplade 5.3.2 Et støddæmpende mellemlæg mellem skinnen og den bærende svelle eller fundamentplade.

Reverse curve/Gegenbogen/Courbes et contre-courbes/Modvendte kurver 4.2.4.4 Sammenstødende kurver, der drejer i hver sin retning (modsat ensvendte kurver).

Structure gauge/Lichtraum/Gabarit des obstacles/Fritrumsprofil 4.2.4.1 En kontur omkring sporet, som skal holdes frit for faste genstande, konstruktioner og trafik på nabospor for at driften på referencesporet kan foregå uden fare. Fritrumsprofilet fastsættes ud fra referencekonturen ved anvendelse af de dertil hørende beregningsregler.

Switches/Zungenvorrichtung/Aiguillage/Tungeparti 4.2.5.4.2 4.2.6.1 En sporenhed, der består af to faste skinner (sideskinner) og to bevægelige skinner (tunger) og har til opgave at lede køretøjerne fra et spor til et andet.

Switches and crossings/Weichen und Kreuzungen/Appareil de voie/Sporskifter og sporskæringer 4.2.5.4.1, 4.2.5.7.2, 4.2.6, 4.2.7.1, 4.2.7.2.1, 4.2.7.3, 5.2 Sporanlægstyper, der er sammensat af tungepartier og/eller krydsningspartier samt mellemskinner.

Through route/Stammgleis/Voie directe/Stamspor 4.2.5.4.1 4.2.6.3 Den togvej i et sporskifter, der fortsætter sporets hovedlinjeføring.

Track gauge/Spurweite/Ecartement de la voie/Sporvidde 4.2.5.1 Den mindste afstand mellem to linjer, der står vinkelret på kørefladen og gennemskærer hvert skinnetværprofil i stykket mellem 0 og 14 mm under kørefladen.

Track stiffness/Steifigkeit des Gleises/Rigidite de la voie/Sporets stivhed 4.2.5.8 Det generelle mål for sporets modstandsevne over for skinneforsætning, når det udsættes for hjullast.

Track twist/Gleisverwindung/Gauche/Vridning af spor 4.2.9.1, 4.2.9.2 Overhøjdens ændring mellem to sportværprofiler opmålt med en bestemt indbyrdes afstand (målebase); den udtrykkes normalt som hældningen mellem de to tværsnit, hvor overhøjden måles.

Train length/Zuglänge/Longueur du train/Toglængde 4.2.2 Længden af et tog, der må køre på en bestemt strækning under normal drift.

TSI Category of Line/TSI Streckenkategorie/TSI Catégorie de ligne/TSI-strækningskategori 4.2, 7.2, 7.3.1, 7.5, 7.6 En strækningskategori, som er defineret ud fra trafiktype og strækningstype. Disse kategorier anvendes til at bestemme, hvilket niveau af ydeevneparametre der er behov for.

Type of line/Streckenart/Type de ligne/Strækningstype 4.2.1, 7.3.1 Strækningstypen bestemmes dels ud fra strækningens betydning (hovedstrækning eller anden strækning), dels ud fra, hvordan interoperabiliteten opnås (ved nyanlæg eller opgradering).

Type of Traffic/Verkehrsart/Type de trafic/Trafiktype 4.2.1 Trafiktypen angiver for en TSI-strækningskategori dels, hvilken type af trafik driften på strækningen primært skal være præget af, dels dens grundparametre.

Unguided length of an obtuse crossing/Führungslose Stelle/Lacune dans la traversée/Føringsløst stykke 4.2.6.3 Det stykke i en krydsning, hvor der ikke er nogen skinnestreng til at føre hjulet, i EN 13232-3:2003 betegnet »unguided distance«.